Üks erand selles nimekirjas tegelikult on - baski keel, mille jaoks lokaliseerimist on Baskimaa omavalitsus rahaliselt toetanud. Meie riigi infopoliitika otsustajad pole vaatamata asja korduvale arutamisele võimalikuks pidanud üht kommertsfirmat niimoodi teistele eelistada, seetõttu oleme nimekirjas esialgu tärniga, koos riikidega, millest tegelikult kipume end paremaks ja arenenumaks pidama. Tegelikult on nad meile alles hiljaaegu järele jõudnud, sest meil on Office 2000  juba kolmas sellises ulatuses lokaliseeritud versioon, aga näiteks ülejäänud Balti riikidele alles esimene. Kui 1995. aastal alustasime, olime baskidega ühe pulga peal ja lõunanaabritest kaugel ees.